[{"text_idx": "#000000", "text": "Ku\u0308lliki Bode \u2013 kodanikuu\u0308hiskonna aasta tegija 2021"}, {"text_idx": "#000001", "text": "elgunud on kodanikuu\u0308hiskonna aasta tegijad 2021. Vabamus toimunud ta\u0308nuu\u0308ritusel andis kaks tosinat tunnustust u\u0308le Eesti Vabariigi president Alar Karis."}, {"text_idx": "#000002", "text": "\u201cAktiivsete inimeste tunnustamisel on u\u0308hiskonnas oluline roll. Tunnustamist ei ole kunagi liiga palju. See, et konkursile esitati nii palju tublisid inimesi, na\u0308itab, et Eesti inimesed ma\u0308rkavad ja hoolivad oma kogukonnast. Loodan ja usun, et sellised tunnustused aitavad hoida vo\u0303i tuua veelgi sa\u0308ra juurde tegusate inimeste silmadesse. Tugev kodanikuu\u0308hiskond on u\u0308ks riigi nurgakividest,\u201c u\u0308tles siseminister Kristian Jaani."}, {"text_idx": "#000003", "text": "\u201cRo\u0303o\u0303m on na\u0308ha tunnustatavate seas niivo\u0303rd eriilmelisi inimesi ja u\u0308hendusi, kes tegutsevad Eesti eri paigus ja va\u0308ga erinevates valdkondades \u2013 kultuuri edendamisest inimo\u0303igusteni ja linnaruumist vaimse terviseni. Selline rikkalikkus ja eeskujude rohkus na\u0308itavad kodanikuu\u0308hiskonna tugevust,\u201d lisas Vabau\u0308henduste Liidu juhataja Kai Klandorf."}, {"text_idx": "#000004", "text": "Paljude probleemide u\u0308le arutlemisel jo\u0303utakse to\u0303demuseni, et lahendus algab haridusest. Asenduso\u0303petajate programm seisab hea selle eest, et hea haridus ei ja\u0308a\u0308ks ootamatute takistuste taha, iga ainetund jo\u0303uaks kvaliteetselt o\u0303pilasteni ning niigi u\u0308lekoormatud o\u0303petajad leiaksid vajadusel va\u0308hese aja- ja energiakuluga asendaja. ASO\u0303Pi laiem eesma\u0308rk on aga panustada o\u0303petajate ja\u0308relkasvu ja nii ongi 28 asenduso\u0303petajat asunud ta\u0308naseks to\u0308o\u0308le tegevo\u0303petajatena."}, {"text_idx": "#000005", "text": "Aasta missiooniinimene \u2013 Ku\u0308lliki Bode"}, {"text_idx": "#000006", "text": "Ku\u0308lliki on teinud u\u0308hiskonna jaoks kuuldavaks nende ha\u0308a\u0308le, kes ise ei kuule. Ta on olnud aastaid Eesti Vaegkuuljate Liidu u\u0308ks eestvedajatest ja aidanud muuta va\u0308ikese kodanikualgatuse vo\u0303imekaks huvikaitseu\u0308henduseks, kuhu kuulub 17 liikmesorganisatsiooni enam kui 1200 liikmega. Mullu aitas Ku\u0308lliki annetuste toel to\u0308o\u0308le panna u\u0308le Eesti so\u0303itva Kuulmisbussi, kus pakutakse no\u0303u ja kuulmistaseme testimist. Ku\u0308lliki on eeskujuks ja inspiratsiooniks tuhandetele inimestele, na\u0308idates, et kuulmispuue ei ole takistuseks, et mo\u0303elda suurelt ja oma unistusi ta\u0308ita."}, {"text_idx": "#000008", "text": "2021. aastal kerkis valimiste u\u0308heks vo\u0303tmeku\u0308simuseks linnaruum ja u\u0308ksikute aktivistide su\u0308dameasjast sai lo\u0303puks peavooluteema. Vajadusest inimso\u0303bralikuma linna ja\u0308rele on pikalt ra\u0308a\u0308kinud sotsiaalmeedias tegutsev mitte_tallinn, kes inspireerib piltidega lihtsate lahenduste abil paremaks muudetud pealinnast. Mullu alustas sama eesma\u0308rgiga erinevate valdkondade inimesi siduv kodanikualgatus Elav Ta\u0308nav. Nii mitte_tallinn kui Elav Ta\u0308nav rajavad teed linnade poole, mis ei lahutaks ja eraldaks, vaid tooks kokku ja moodustaks mo\u0303nusa elukeskkonna ko\u0303igile."}, {"text_idx": "#000010", "text": "Kogu Eesti elu keerleb Tallinna ja Tartu u\u0308mber? Vale! Eestimaa su\u0308dames asub arvamusfestivalilt alguse saanud Paide Teater, kes on vo\u0303tnud ette aktsioonide sarja, mille keskmes on kogukond ja selle tulevik. Muuhulgas korraldati mullu 33 arvamusliidri ko\u0303nest koosnenud mo\u0303tiskluste sarja ning alguse sai tavakodanikud linnajuhtide sussidesse asetav varivolikogu. Paide Teater pole seega ainult teater, vaid kogukonna kokkutooja ja vo\u0303imestaja."}, {"text_idx": "#000013", "text": "Aasta ha\u0308a\u0308l \u2013 Solidaarne naistepa\u0308ev"}, {"text_idx": "#000015", "text": "Aasta ettevo\u0303te \u2013 Advokaadibu\u0308roo Liverte"}, {"text_idx": "#000016", "text": "Advokaadibu\u0308roo Liverte on loomisest alates koosto\u0308o\u0308s Eesti Inimo\u0303iguste Keskusega pro bono vo\u0303i va\u0308hendatud tasu eest kaitsnud nii eraisikute kui vabau\u0308henduste inimo\u0303igusi. Muuhulgas on tegeletud kohaliku omavalitsuse o\u0303iguspa\u0308rase rahastusega filmifestivalile Festheart, liikumispuudega noorte o\u0303iguste kaitsega ning seksuaalse ahistamise ohvrite abistamisega. Lisaks po\u0303hito\u0308o\u0308le on Liverte advokaadid andnud loenguid mitmekesisuse pa\u0308eva raames ja erinevatel u\u0308ritustel, kus on teemaks olnud vaenuko\u0303ne ja selle mo\u0303ju va\u0308hemusgruppidele."}, {"text_idx": "#000017", "text": "Aasta avaliku vo\u0303imu esindaja \u2013 Sotsiaalkindlustusamet"}, {"text_idx": "#000018", "text": "Sotsiaalkindlustusameti ohvriabi ennetustalitus pani to\u0308o\u0308le vaimse tervise no\u0303ustamise tugiliini.Igau\u0308hel on vo\u0303imalus tasuta sinna po\u0308o\u0308rduda, saamaks abi ja no\u0303u teemadel, mis hinge piinavad. Helistatakse, et leida tuge toimetulekul leina, raske haiguse, u\u0308ksilduse, paanikahoogude vo\u0303i keeruliste suhetega. Igale helistajale saab osaks vo\u0303imalus olla hukkamo\u0303istuta ja tingimusteta a\u0308ra kuulatud ning vajadusel oma ala spetsialisti poole suunatud."}, {"text_idx": "#000019", "text": "Eret on aidanud juba aastaid toitu koguda ning seda raskustesse sattunud peredele jagada. Olles ise lapsevanem, ma\u0308rkab ta ka teisi, kes tema abi ja panust vajavad. Sellega on ta innustuseks ja eeskujuks mitte ainult teistele vabatahtlikele, vaid ka oma lastele."}, {"text_idx": "#000022", "text": "Marcus ja Gregor on po\u0303hikoolio\u0303pilased, kes panustavad vo\u0303rdselt ja ja\u0308rjepidevalt Voka Avatud Noortekeskuse, aga ka laiemalt Toila valla kogukonna arengusse ja ettevo\u0303tmistesse. Noored ei lo\u0308o\u0308 risti ette mis tahes va\u0308ljakutse ees ning neid u\u0308hendab kirg fotograafia vastu. Saadud on nii valla kultuurijuhi, spordijuhi, noorsooto\u0308o\u0308juhi kui ka gu\u0308mnaasiumi huvijuhi paremaks ka\u0308eks, pu\u0308u\u0308des pildile hetki koolisu\u0308ndmustest, Toila valla spordi- ja kultuuriu\u0308ritustest ning noortekeskuste tegevustest."}, {"text_idx": "#000023", "text": "Mari-Liis on aidanud u\u0308les ehitada SPIN-programmi mo\u0303juhindamise su\u0308steemi ja aidanud viia la\u0308bi Asenduso\u0303petajate Programmi andmeanalu\u0308u\u0308si. Ta on mo\u0303elnud la\u0308bi andmekorje loogikat ning u\u0308lesehitust, panustanud rohkeid to\u0308o\u0308tunde keeruliseks tehniliseks to\u0308o\u0308ks, olnud paindlik u\u0308henduste abistamisel ning koostanud ise andmeid ja muutnud neid graafiliselt esitletavaks. Seela\u0308bi on ta aidanud u\u0308hendustel oma to\u0308o\u0308 tulemusi paremini mo\u0303o\u0303ta ja esitleda, panustades niiviisi sadade noorte tulevikku."}, {"text_idx": "#000024", "text": "Peeter on olnud u\u0308le 20 aasta Eesti Punase Risti vabatahtlik. Selle aja jooksul on ta andnud suure panuse Tallinna linna hu\u0308vanguks ja aidanud parandada ning leevendada abivajajate toimetulekut. Ta on olnud kaasautor paljude projektide kirjutamisel, riigihangete vormistamisel, aidanud ette valmistada ja la\u0308bi viia hulka u\u0308ritusi ning kampaaniaid nii va\u0308hekindlustatud peredele, erivajadustega noortele kui ka eakatele."}, {"text_idx": "#000025", "text": "Robert lo\u0308o\u0308b vabatahtlikuna kaasa va\u0308ga erinevates organisatsioonides Eesti Korvpalli Liidust ja Rally Estoniast jooksuvo\u0303istluste ja Va\u0308hiravifond Kingitud Eluni. Muuhulgas aitab ta koguda annetusi, korraldab erinevaid spordiu\u0308ritusi ja lo\u0308o\u0308b kaasa vabatahtliku fotograafina."}, {"text_idx": "#000027", "text": "Triin on vabatahtlik vaimse tervise no\u0303ustaja vaimse tervise kriisino\u0303ustamise telefoniliinil, toetav kolleeg ja alati abivalmis so\u0303ber. Helistajate seas on ta no\u0303ustajana va\u0308ga hinnatud ja tihti oodatakse just tema vahetust, et helistada ja tingimusteta toetust saada."}, {"text_idx": "#000028", "text": "Marika on vabatahtlikuna tegev terve rea algatuste juures. Pandeemia ajal to\u0303ttas ta appi o\u0303petajatele, panustades Tallinna U\u0308likooli vabatahtlike abio\u0303petajate programmis. Suvel oli ta oma andragoogika eriala kursusekaaslastega ho\u0303ivatud suvepa\u0308evade korraldamisega, kus su\u0308ndis Eesti Andragoogide Liit. Lisaks on Marika aidanud korraldada mitut rahvusvahelist su\u0308mpoosionit ning toimetab koos paari mo\u0303ttekaaslasega miljo\u0308o\u0308va\u0308a\u0308rtuslikus, kuid lagunevas Kohila Paberivabrikus, kuhu plaanitakse rajada innovaatilist multifunktsionaalset kogukonnakeskust."}, {"text_idx": "#000031", "text": "Saaremaa vallavalitsuse to\u0308o\u0308tajate Jaanika ja Ka\u0308the algatusel su\u0308ndis u\u0308leskutse \u201chea tee teeb head\u201d. Koguma asuti Saaremaa rohuteed, et valmistada kinkepakid viirusega vo\u0303itlevatele kiirabito\u0308o\u0308tajatele. 19 pa\u0308eva kestnud aktsiooni kestel kaasati kampa mitmeid vabatahtlikke abilisi ning saadi osalema u\u0308le 350 inimese, kelle toel jagus teed lo\u0303puks 11 haiglale u\u0308le Eesti ja teadusno\u0303ukoja liikmetele pealekauba. U\u0308ks arst on kirjeldanud: \u201cMo\u0303ni pa\u0308ev tundus, et enam ei jaksa vo\u0303idelda, aga siis tuli Saaremaalt pakk, mille juures nii su\u0308damlik kaart, ja jaksasin ja\u0308lle.\u201d"}, {"text_idx": "#000032", "text": "VAAB loodi COVID-19 kriisi alguses, et lahendada tervishoiuorganisatsioonide probleemi seoses spetsialistide leidmisega. VAABi su\u0308steemi kaudu loodi andmebaas vabatahtlikest, kes said tulla abiks vaktsineerimise la\u0308biviimisel vo\u0303i osakoormusega toeks haiglatesse. VAAB on pakkunud abi enam kui 120 kriitilise u\u0308leskutse peale tervishoiuorganisatsioonidelt, ja koondanud pea 3000 tervishoiu- ja sotsiaalvaldkonna spetsialisti, kes otsustavatel hetkedel kolleege toetavad."}, {"text_idx": "#000033", "text": "Eestis on ku\u0308mneid algatusi ja veel rohkem inimesi, kes ilma suurema kisata hoolitsevad nende lemmikloomade eest, kes on hoolitsevast perest ilma ja\u0308a\u0308nud. Mo\u0303nikord ja\u0308a\u0308b neist u\u0308ks silma sellega, et oskab enda u\u0308mber koondada lugematul hulgal innustunud ja sa\u0308rasilmseid abilisi, kes on valmis andma mo\u0303ne karvase vo\u0303i sulelise jaoks kasvo\u0303i enda magamistoa. MTU\u0308 Cats Help pa\u0308a\u0308stab ta\u0308navatelt u\u0308le 1500 kassi aastas, abiks enam kui 200 vabatahtliku ja hoiukodu ko\u0303ikjal u\u0308le Eesti."}]